તારા અવાજના પ્રેમમાં પડેલી મારા દિલમાં પાંગરેલી એક લાગણી તને મળીને તને પામવાની જીદ કરી બેઠી હતી. તારી કાસ્ટ, મારી રૂઢીચુસ્ત ઉંચી જ્ઞાતિ, તારું નોનવેજ બેકગ્રાઉન્ડ ને મારું પ્યોર શાકાહારી, તારી ને મારી વચ્ચે દેખાવ કે ઉંમરનો એ તફાવત.. કંઈ જ અનુબંધ નહોતો એ બધા સાથે મારો.. ઉડતી હતી હું પ્રેમના આકાશમાં, પણ એ હકીકત તારા સાચા હૃદયે મને પહેલી જ મુલાકાતમાં જણાવી દીધી, પહેલો પ્રેમ, પહેલું મઘમઘતું સંવેદન, એક પુરુષનો પહેલો સ્પર્શ, એ અહેસાસની સુવાસ બધી જ રંગીન પળોમાંથી મને ખેંચીને બહાર કાઢી એક હકીકતની સમક્ષ મૂકી દીધી, કે ‘આપણા લગ્ન ના થઈ શકે.’